Laurențiu Cazan, coordonatorul intervenţiei jandarmilor la mitingul din 10 august, renunță la șefia IJJ Prahova.
Laurențiu Cazan a decis să-și retragă acordul privind împuternicirea sa în funcția de inspector șef al Inspectoratului de Jandarmi Județean Prahova. Laurențiu Cazan este coordonatorul intervenţiei jandarmilor din Piaţa Victoriei la mitingul din 10 august 2018.
Laurențiu Cazan, coordonatorul intervenţiei jandarmilor din Piaţa Victoriei la mitingul din 10 august 2018, a decis să-și retragă acordul privind împuternicirea sa în funcția de inspector șef al Inspectoratului de Jandarmi Județean Prahova."În urma discuțiilor apărute în spațiul public care afectează imaginea Jandarmeriei Române, începând cu data de astăzi, 04.01.2021, lt. col. Laurențiu Cazan a decis să-și retragă acordul privind împuternicirea sa în funcția de inspector șef al Inspectoratului de Jandarmi Județean Prahova", anunță Jandarmeria Română.Va rămâne prim-adjunctul inspectorului șefPotrivit sursei citate, pentru asigurarea continuității comenzii, la conducerea Inspectoratului va rămâne prim-adjunctul inspectorului șef, colonel Dragoș Buzoianu."În conformitate cu prevederile legale în vigoare, cu aceeași dată, prin ordin al inspectorului general al Jandarmeriei Române, ofițerul urmează să îndeplinească atribuțiile avute înainte de această împuternicire", se mai arată în decizie.Laurențiu Cazan, coordonatorul intervenţiei jandarmilor din Piaţa Victoriei la mitingul din 10 august 2018, urma să fie retras de la conducerea IJJ Prahova și să i se încredințeze responsabilități administrative, a declarat, pentru MEDIAFAX, Dacian Cioloș, după o discuție cu ministrul de Interne, Lucian Bode.MAI a precizat că Laurențiu Cazan a fost numit la conducerea Inspectoratului Județean de Jandarmi Prahova "pentru a asigura continuitatea".Cazan a "dirijat" intervenţia jandarmilor din Piaţa Victoriei la mitingul din 10 august 2018"Privind împuternicirea locotenent-colonelului Laurențiu Cazan la IJJ Prahova, facem următoarele precizări: Decizia a fost luată pentru a asigura continuitatea conducerii acestei unități, ca urmare a trecerii în rezervă a fostului comandant, în baza art. 85, alin 1, lit.b din Legea nr. 80/1995 privind statutul cadrelor militare", menționa MAI.Laurențiu Cazan a fost detașat la IJJ Prahova și împuternicit pe o perioadă de 6 luni "pe o funcție echivalentă cu cea deținută în cadul Jandarmeriei București".Ordinul Inspectorului General al Jandarmeriei Române privind această împuternicire a fost semnat în data de 21.12.2020.Laurenţiu Cazan a fost coordonatorul intervenţiei jandarmilor din Piaţa Victoriei la mitingul din 10 august, când au avut loc incidente violente.